
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


1 Φεβρουάριου 2017 


ΤΕΥΧΟΣ ΠΡΩΤΟ 


Αρ. Φύλλου 10 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 5 

Προσαρμογή διατάξεων του π.δ. 272/1985 «Ορ¬ 
γάνωση και αρμοδιότητες του Νομικού Προσώ¬ 
που Δη μοσίου Δικαίου με την επωνυμία "Επιτροπή 
Εγχώριας Περιουσίας Κυθήρων και Αντικυθήρων" 
(Α' 101), όπως ισχύει, σε αυτές του ν. 3852/2010 
"Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης-Πρόγραμμα Καλλι¬ 
κράτης" (Α'87) και ρύθμιση των οργανωτικών και 
λειτουργικών σχέσεων του Δήμου Κυθήρων με 
την Επιτροπή Εγχώριας Περιουσίας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 15 του άρθρου 283 του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης-Πρόγραμμα Καλλικρά¬ 
της» (Α'87), οι οποίες προστέθηκαν με την παρ. 5 του άρ¬ 
θρου 44 του ν. 3979/2011 «Για την ηλεκτρονική διακυβέρ¬ 
νηση και λοιπές διατάξεις» (ΑΊ38) και τροποποιήθηκαν με 
την παρ. 3 του άρθρου 19 του ν. 4257/2014 «Επείγουσες 
ρυθμίσεις αρμοδιότητας Υπουργείου Εσωτερικών» (Α'93). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (Α'98). 

3. Το π.δ. 123/2016 «Ανασύσταση και μετονομασίατου 
Υπουργείου Διοικητικής Μεταρρύθμισης ... και Υποδο¬ 
μών, Μεταφορών και Δικτύων» (ΦΕΚ Α' 208). 

4. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 210). 

5. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βάρος 
του Κρατικού Προϋπολογισμού. 

6. Την με αριθμό 189 /2016 γνωμοδότηση του Συμβου¬ 
λίου της Επικράτειας, με πρόταση του Υπουργού Εσωτε¬ 
ρικών και Διοικητικής Ανασυγκρότησης, αποφασίζουμε: 

Άρθρο μόνο 

Οι διατάξεις του π.δ. 272/1985 (ΑΊ 01) όπως τροπο¬ 
ποιήθηκε με το π.δ. 138/2004 (Α'99), τροποποιούνται ως 
ακολούθως: 

1. Το άρθρο 2 αντικαθίσταται ως εξής: 


«Άρθρο 2 

Όργανα της Επιτροπής και θητεία 

1. Όργανα του νομικού προσώπου της "Επιτροπής Εγ¬ 
χώριας Περιουσίας" είναι η Επιτροπή και ο Πρόεδρος. Η 
Επιτροπή είναι πενταμελής και αποτελείται από τον Πρό¬ 
εδρο και τέσσερα μέλη. 

2. Η θητεία του Προέδρου και των μελών της Επιτροπής 
είναι αντίστοιχη με τη θητεία των Δημάρχων και των μελών 
των δημοτικών συμβουλίων και λήγει σε κάθε περίπτωση 
με την εγκατάσταση των νέων μελών της Επιτροπής». 

2. Το άρθρο 3 αντικαθίσταται ως εξής: 

«Άρθρο 3 

Αρμοδιότητες της Επιτροπής 

1. Η Επιτροπή έχει τις ακόλουθες αρμοδιότητες: 

Αποφασίζει για ό,τι αφορά στη διοίκηση και διαχείριση 

της εγχώριας περιουσίας των νήσων Κυθήρων και Αντικυ¬ 
θήρων, που προσδιορίζεται από το άρθρο 84 παρ. 1 του 
ν. 1416/1984, σύμφωνα με τις διατάξεις του διατάγματος 
αυτού και του άρθρου 84 παρ. 2 κ.ε.του ν. 1416/1984, κα¬ 
θώς και τις διατάξεις που ρυθμίζουν τη διοίκηση και δια¬ 
χείριση της δημοτικής περιουσίας. 

Ειδικότερα η Επιτροπή: 

α) Αποφασίζει για τη μίσθωση, παραχώρηση χρήσης, 
πώληση, ανταλλαγή ή δωρεά κινητών και ακινήτων της 
περιουσίας αυτής, καθώς και για την αγορά ή εκμίσθωση 
κινητών και ακινήτων που ανήκουν σε τρίτους με ανάλο¬ 
γη εφαρμογή των αντιστοίχων διατάξεων της περί δήμων 
νομοθεσίας. 

β) Αποφασίζει για την περιέλευση του συνόλου της εγ¬ 
χώριας περιουσίας στο Δήμο Κυθήρων, καθώς και για τη 
μεταβίβαση ή την παραχώρηση χρήσης ακινήτου σε αυτόν 
σύμφωνα με το άρθρο 17 του διατάγματος αυτού. 

γ) Ασκεί κάθε άλλη αρμοδιότητα, που δεν ανατίθεται 
ρητά με το διάταγμα αυτό σε άλλο όργανο. 

2. Εφόσον δεν ορίζεται διαφορετικά στο διάταγμα αυτό, 
η Επιτροπή έχει, για ό,τι αφορά στη διαχείριση και τη διοί¬ 
κηση της εγχώριας περιουσίας, τις αρμοδιότητες δημοτι¬ 
κού συμβουλίου.» 

3. Οι διατάξεις του Άρθρου 4 «Λειτουργία της Επιτροπής» 
τροποποιούνται ως εξής: 

α. Το πρώτο εδάφιο της παραγράφου 1 αντικαθίσταται 
ως εξής: 

«Η Επιτροπή συνέρχεται τακτικά μία φορά το μήνα και 
έκτακτα όταν το απαιτούν οι υποθέσεις της Επιτροπής 
ή το ζητήσουν δύο τουλάχιστον μέλη της ή ο Δήμαρχος 

Κυθήρων ή το 1/3 τουλάχιστον του συνολικού αριθμού 
των μελών και του προέδρου του δημοτικού συμβουλίου 
Κυθήρων ή το 1/3 τουλάχιστον του συνολικού αριθμού 
των μελών του συμβουλίου της Δημοτικής Κοινότητας 
Αντικυθήρων». 

β. Η παράγραφος 3 καταργείται 

4. Οι διατάξεις του Άρθρου 5 «Αρμοδιότητες του Προέ¬ 
δρου», τροποποιούνται ως εξής: 

α. Στην περίπτωση δ'της παραγράφου 1 απαλείφεται η 
φράση «και κοινοτήτων». 

β. Το πρώτο εδάφιο της παραγράφου 2 αντικαθίσταται 
ως εξής: 

«Ο Πρόεδρος δικαιούται έξοδα παραστάσεως, το ύψος 
των οποίων είναι ίσο με την αντιμισθία που καταβάλλεται 
στον πρόεδρο του δημοτικού συμβουλίου Κυθήρων». 

γ.Το δεύτερο εδάφιο της παραγράφου 2 απαλείφεται. 

5. Το Άρθρο 6 αντικαθίσταται ως εξής: 

«Άρθρο 6 

Εκλογή Προέδρου και μελών της Επιτροπής - 

Προσόντα - Κωλύματα - Ασυμβίβαστα 

1.0 Πρόεδρος και τα Μέλη της Επιτροπής Εγχωρίου Πε- 
ριουσίαςτων νήσων Κυθήρων και Αντικυθήρων εκλέγονται 
από ειδικό εκλεκτορικό σώμα, το οποίο αποτελείται από 
τον Δήμαρχο Κυθήρων, τον Πρόεδρο και τα Μέλη του Δη¬ 
μοτικού Συμβουλίου Κυθήρων, τον Πρόεδρο και τα Μέλη 
του συμβουλίου της Δημοτικής Κοινότητας Αντικυθήρων, 
τους Προέδρους, τα Μέλη καιτουςΤοπικούς Εκπροσώπους 
των Τοπικών Κοινοτήτων της Δημοτικής Ενότητας Κυθή¬ 
ρων (άρθρο 84 του ν. 4368/2016). 

2. Ο Πρόεδρος της Επιτροπής και τα τέσσερα μέλη με 
ισάριθμα αναπληρωματικά εκλέγονται μεταξύ των δημο¬ 
τών του Δήμου Κυθήρων. 

3. Για να εκλεγεί κανείς Πρόεδρος ή μέλος της Επιτροπής 
πρέπει κατά το χρόνο της εκλογής: 

α) να είναι δημότης του Δήμου Κυθήρων και β) να έχει 
συμπληρώσει το 21ο έτος της ηλικίας του. 

4. Δε μπορεί να εκλεγεί ή να είναι πρόεδρος ή μέλος της 
Επιτροπής πρόσωπο α) που έχει στερηθεί τα πολιτικά του 
δικαιώματα, β) που είναι κατά το χρόνο της εκλογής Δήμαρ¬ 
χος, Περιφερειάρχης, δημοτικός ή περιφερειακός Σύμβου¬ 
λος, πρόεδρος, εκπρόσωπος ή μέλος Δημοτικής ή Τοπικής 
Κοινότητας της χώρας και εν γένει αιρετός οποιουδήποτε 
οργάνου και βαθμίδας τοπικής αυτοδιοίκησης της χώρας 
και γ) που έχει από οποιαδήποτε αιτία οφειλές προς την 
Επιτροπή Εγχώριας Περιουσίας ή τα Ιερά Προσκυνήματα 
του άρ. 84 του ν. 1416/1984 (άρθ. 84 του ν. 4368/2016). 
Αν ένα και μόνο από τα κωλύματα εκλογιμότητας των πε¬ 
ριπτώσεων του προηγούμενου εδαφίου συμπέσουν στο 
πρόσωπο του προέδρου ή μέλους της Επιτροπής κατά τη 
διάρκεια της θητείας τους, ή αν κατά τον ίδιο χρόνο παύουν 
να είναι δημότες του Δήμου Κυθήρων, εκπίπτουν αυτοδι¬ 
καίως από το αξίωμά τους. 

Για την αυτοδίκαιη έκπτωση εκδίδεται διαπιστωτική πρά¬ 
ξη του Ελεγκτή Νομιμότητας». 

6. Το Άρθρο 7 αντικαθίσταται ως εξής: 

«Άρθρο 7 

Διαδικασία εκλογής Προέδρου και μελών 

Επιτροπής 

1. Μέχρι το τέλος Σεπτεμβρίου του έτους που εγκαθίστα¬ 


νται οι δημοτικές αρχές της χώρας, ο Δήμαρχος Κυθήρων 
συγκαλεί σε ειδική συνέλευση στην έδρα του νομικού προ¬ 
σώπου τον Πρόεδρο και τα Μέλη του Δημοτικού Συμβου¬ 
λίου Κυθήρων, τον Πρόεδρο και τα Μέλη του συμβουλίου 
της Δημοτικής Κοινότητας Αντικυθήρων, τους Προέδρους, 
τα Μέλη και τους Τοπικούς Εκπροσώπους των Τοπικών 
Κοινοτήτων της Δημοτικής Ενότητας Κυθήρων, με θέμα 
τη συζήτηση των πεπραγμένων της απερχόμενης και την 
εκλογή Προέδρου και μελών της νέας επιτροπής. Στη συ¬ 
νέλευση προσκαλούνται και παρίστανται και τα μέλη της 
απερχόμενης επιτροπής που εκθέτουν τα πεπραγμένα της. 
Τα μέλη της συνέλευσης και της απερχόμενης επιτροπής 
καλούνται ονομαστικά με ατομική πρόσκληση στην οποία 
ορίζεται ο τόπος, η ημερομηνία και η ώρα της συνέλευσης. 
Η πρόσκληση πρέπει να περιέλθει τουλάχιστον έξι ημέρες 
πριν από την ημέρα σύγκλησής τους. Στην πρόσκληση επι¬ 
συνάπτεται και περίληψη των πεπραγμένων της απερχόμε¬ 
νης Επιτροπής κατά τη διάρκεια της θητείας της. 

2. Η συνέλευση βρίσκεται σε απαρτία, αν παρίστανται πε¬ 
ρισσότερα από τα μισά μέλη της. Αν δεν υπάρξει απαρτία, η 
συνέλευση συγκαλείται δεκαπέντε ημέρες αργότερα, οπό¬ 
τε βρίσκεται σε απαρτία, αν οι παρόντες είναι τουλάχιστον 
το 1 /3 του συνόλου των μελών της. Αν και πάλι δεν υπάρξει 
απαρτία η συνέλευση συγκαλείται δεκαπέντε ημέρες αρ¬ 
γότερα και αποφασίζει με όσους είναι παρόντες. 

3. Αν ο Δήμαρχος Κυθήρων δε συγκαλέσει τη συνέλευση 
μέχρι το τέλος Σεπτεμβρίου τη συγκαλεί ο Συντονιστής της 
Αποκεντρωμένης Διοίκησης εντός δέκα ημερών από τη 
λήξη της ανωτέρω προθεσμίας. Κατά τα λοιπά εφαρμόζεται 
η προηγούμενη παράγραφος. 

4. Τις εργασίες της Συνέλευσης διευθύνει τριμελής εφο¬ 
ρευτική επιτροπή. Στην αρχή της συνεδρίασης ο Δήμαρ¬ 
χος Κυθήρων καλεί τη Συνέλευση να εκλέξει από τα μέλη 
της, με ανάταση των χεριών, τον πρόεδρο και τα δύο μέλη 
της, καθώς και ένα γραμματέα εφορευτικής επιτροπής. Η 
εφορευτική επιτροπή, αφού καταρτίσει πίνακα παρόντων 
και απάντων και διαπιστώσει την απαρτία της Συνέλευσης, 
προχωρεί στη διαδικασία της συζήτησης των πεπραγμένων 
της απερχόμενης Επιτροπής και της εκλογής του Προέδρου 
και των μελών της νέας Επιτροπής. Τη συζήτηση διευθύνει 
ο Πρόεδρος της εφορευτικής επιτροπής, ο οποίος κηρύσ¬ 
σει την έναρξη και τη λήξη της, καθώς και την έναρξη και 
τη λήξη της διαδικασίας της εκλογής. 

5. Η συζήτηση των πεπραγμένων είναι δημόσια. Κατά τη 
συζήτηση ο Πρόεδροςτης απερχόμενης Επιτροπής εκθέτει 
αναλυτικά τα πεπραγμένα διαχείρισης και διοίκησης της 
εγχώριας περιουσίας, διατυπώνοντας και προτάσεις για τη 
νέα Επιτροπή. Μετά τον Πρόεδρο τα μέλη της Συνέλευσης 
διατυπώνουν κρίσεις για τα πεπραγμένα και προτάσεις για 
τη διαχείριση και διοίκηση της νέας Επιτροπής. Ο γραμμα¬ 
τέας τηρεί πλήρη πρακτικά της συζήτησης. 

Ψηφοφορία έγκρισης των πεπραγμένων δε γίνεται. 

6. Μετά τη λήξη της συζήτησης των πεπραγμένων, 
ακολουθεί η διαδικασία εκλογής του Προέδρου και των 
μελών της Επιτροπής, αφού αποχωρήσουν το κοινό, ο 
Πρόεδρος και τα μέλη της απερχόμενης Επιτροπής. Κατά 
τη διαδικασία της εκλογής μπορούν να παρίστανται μόνο 
οι υποψήφιοι. 

Υποψηφιότητες για Πρόεδρο ή μέλος της Επιτροπής είτε 
υποβάλλονται εγγράφως από τους ίδιους τους υποψηφίους 
πριν από τη Συνέλευση προς τον απερχόμενο Πρόεδρο της 

Επιτροπής, ο οποίος τις παραδίδει μετά την έναρξη της Συ¬ 
νέλευσης στον Πρόεδρο της εφορευτικής επιτροπής, είτε 
προτείνονται από τα παριστάμενα μέλη της Συνέλευσης. 
Μετά από τη λήξη της συζήτησης για τα πεπραγμένα, ο 
πρόεδρος της εφορευτικής επιτροπής αναρτά πίνακα των 
υποψηφίων προέδρων και μελών. 

7. Η εκλογή γίνεται με δύο μυστικές ψηφοφορίες, μία 
για την εκλογή του Προέδρου και μία για την εκλογή των 
τακτικών και αναπληρωματικών μελών της Επιτροπής. Ο 
Πρόεδροςτης Επιτροπής εκλέγεται με αυξημένη πλειοψη- 
φία των δύο τρίτων του όλου αριθμού των παρισταμένων 
μελών του εκλεκτορικού σώματος. Εάν δεν επιτευχθεί η 
εκλογή του Προέδρου κατά την πρώτη ψηφοφορία, επα¬ 
ναλαμβάνεται η εκλογή σε τρεις (3) ημέρες, οπότε αρκεί η 
πλειοψηφία του συνόλου των παρόντων μελών του εκλε- 
κτορικού σώματος. Η εκλογή των τεσσάρων (4) μελών της 
Επιτροπής και των ισάριθμων αναπληρωματικών τους γί¬ 
νεται με την απλή πλειοψηφία των παρόντων μελών του 
εκλεκτορικού σώματος (άρθ. 84 του ν. 4368/2016). 

8. Τα πρακτικά της συζήτησης των πεπραγμένων και της 
εκλογής του Προέδρου και των μελών της νέας Επιτροπής 
θεωρούνται από την εφορευτική επιτροπή. Αντίγραφο των 
πρακτικών, κυρωμένο από την ίδια επιτροπή, στέλνεται στον 
Ελεγκτή Νομιμότητας, με μέριμνα του Δημάρχου Κυθήρων. 

9. Ο Ελεγκτής Νομιμότητας αυτεπάγγελτα ή ύστερα 
από προσφυγή ενός ενδιαφερομένου ή ενός δημότη του 
Δήμου Κυθήρων, κρίνει, μέσα σε 5 ημέρες το αργότερο 
αφότου παρέλαβε τα πρακτικά, αν είναι νόμιμη η εκλογή. 
Αν ακυρωθεί η εκλογή από τον Ελεγκτή Νομιμότητας, αυτή 
επαναλαμβάνεται μέσα σε 10 ημέρες από την ημέρα που 
θα παραλάβει την ακυρωτική απόφαση ο Δήμαρχος Κυθή¬ 
ρων. Η πρόσκληση του Δημάρχου στην περίπτωση αυτή 
πρέπει να περιέλθει στα μέλη της Συνέλευσης τουλάχιστον 
2 ημέρες πριν από την ημέρα της σύγκλησής τους.» 

7. Το άρθρο 9 αντικαθίσταται ως εξής: 

«Άρθρο 9 

Αναπλήρωση και εκλογή για την πλήρωση κενών 
θέσεων του Προέδρου και μελών της Επιτροπής 

1. Αμέσως μετά την ανάληψη των καθηκόντων της η 
Επιτροπή εκλέγει ένα από τα μέλη της αναπληρωτή του 
Προέδρου για την περίπτωση κωλύματος ή απουσίας του 
ή όταν η θέση μείνει κενή για οποιοδήποτε λόγο. Σε κάθε 
περίπτωση που κωλύονται ή δεν υπάρχουν Πρόεδρος και 
αναπληρωτής, η Επιτροπή μπορεί να συνεδριάζει, για την 
αντιμετώπιση τρεχουσών και επειγουσών υποθέσεων. Σε 
αυτή την περίπτωση καθήκοντα Προέδρου ασκεί το αρ¬ 
χαιότερο κατά την ηλικία μέλος της. 

2. Τακτικό μέλος της Επιτροπής, όταν κωλύεται ή απου¬ 
σιάζει, αναπληρώνεται στην άσκηση των καθηκόντων του 
από αναπληρωματικό μέλος. Τα αναπληρωματικά μέλη 
καλούνται για αναπλήρωση τακτικών μελών κατά τη σειρά 
εκλογής τους και σε περίπτωση ισοψηφίας κατά ηλικία. 

3. Σε περίπτωση θανάτου, παραίτησης, ακύρωσης της 
εκλογής ή έκπτωσης του Προέδρου της Επιτροπής, ο ανα¬ 
πληρωτής του Προέδρου (και σε περίπτωση που κωλύεται, 
απουσιάζει ή δεν υπάρχει ο αναπληρωτής, ο Δήμαρχος 
Κυθήρων), συγκαλεί μέσα σε ένα μήνα το εκλεκτορικό 
σώμα για την εκλογή νέου Προέδρου. Για την εκλογή αυτή 
εφαρμόζονται ανάλογα οι διατάξεις των άρθρων 6 και 7 
του διατάγματος αυτού. 


4. Σε περίπτωση θανάτου, παραίτησης, ακύρωσης της 
εκλογής ή έκπτωσης τακτικού μέλους της Επιτροπής, τη 
θέση του παίρνει αναπληρωματικό μέλος κατά τη σειρά 
του εδ. 2 της παρ. 2 του άρθρου αυτού. Εάν η πλήρωση της 
κενής θέσης του τακτικού μέλους δεν είναι δυνατή κατά το 
προηγούμενο εδάφιο γιατί δεν υπάρχουν αναπληρωματικά 
μέλη, μέσα σε ένα μήνα διενεργείται εκλογή για την πλή¬ 
ρωση των κενών θέσεων τακτικών και αναπληρωματικών 
μελών. 

5. Η εκλογή για την πλήρωση κενών θέσεων του Προ¬ 
έδρου και των μελών της Επιτροπής γίνεται πάντοτε για 
τον υπόλοιπο χρόνο της θητείας της Επιτροπής. Κατά 
το τελευταίο έτος της θητείας της Επιτροπής εκλογή για 
την αναπλήρωση Προέδρου και μελών δε γίνεται, αλλά 
εφαρμόζονται αναλόγως οι διατάξεις αναπλήρωσης κω- 
λυομένων. 

Εκλογή για την πλήρωση κενών θέσεων διενεργείται 
κατά το τελευταίο έτος μόνο σε περίπτωση που ο συνο¬ 
λικός αριθμός των τακτικών και των αναπληρωματικών 
μελών μαζί με τον Πρόεδρο μειωθεί κάτω των τριών». 

8. Οι διατάξεις του Άρθρου 10 «Πόροι και περιουσία της 
Επιτροπής» τροποποιούνται ως εξής: 

α. Η περίπτωση β) της παραγράφου 1 αντικαθίσταται 
ως εξής: 

«β) Τα έσοδα από τις επιχειρήσεις που είχε ιδρύσει ή στις 
οποίες συμμετείχε έως την 31.12.2010». 

β. Στην περίπτωση γ) η φράση: «και της Κοινότητας Αντι¬ 
κυθήρων» απαλείφεται. 

γ. Στην παράγραφο 2 η λέξη «διακοινοτική» αντικαθίστα¬ 
ται με τη λέξη «δημοτική». 

9. Οι διατάξεις του Άρθρου 11 «Είσπραξη και διάθεση 
εσόδων» τροποποιούνται ως εξής: 

α. Στην παράγραφο 1 η φράση «και κοινοτήτων» απα- 
λείφεται. 

β. Η παράγραφος 3 αντικαθίσταται ως εξής: 

«Τα καθαρά πραγματικά έσοδα που απομένουν μετά 
την αφαίρεση των κάθε είδους δαπανών και του αποθε- 
ματικού της προηγούμενης παραγράφου αποδίδονται στο 
Δήμο Κυθήρων. Η απόδοση των εσόδων γίνεται το μήνα 
Ιανουάριο με βάση τον απολογισμό διαχείρισης του προ¬ 
ηγούμενου έτους». 

10. Οι διατάξεις του Άρθρου 12 «Προϋπολογισμός και 
Απολογισμός» τροποποιούνται ως εξής: 

α. Στην παράγραφο 2 η περίπτωση η) αντικαθίσταται 
ως εξής: 

«η) του αποδοτέου ποσού στο Δήμο Κυθήρων» 

β. Η περίπτωση θ) και το τελευταίο εδάφιο της παραγρά¬ 
φου 2 απαλείφονται. 

11. Οι διατάξεις του Άρθρου 13 «Υποχρεωτικά βιβλία» 
τροποποιούνται ως εξής: 

α. Στην περίπτωση α) της παραγράφου 1 η λέξη «Κοινό¬ 
τητες» αντικαθίσταται με τη λέξη: «Δήμοι». 

β. Η περίπτωση γ) του δεύτερου εδαφίου της παραγρά¬ 
φου 2 αντικαθίσταται ως εξής: 

«γ) τοποθεσία με ιδιαίτερη ένδειξη της δημοτικής ή το¬ 
πικής Κοινότητας του Δήμου Κυθήρων, στα εδαφικά όρια 
της οποίας βρίσκεται το ακίνητο.» 

γ.Το δεύτερο εδάφιο της παραγράφου 4 αντικαθίσταται 
ως εξής:« Ο Συντονιστής της Αποκεντρωμένης Διοίκησης 
με απόφασή του μπορεί να παρατείνει την προθεσμία αυτή 
μέχρι ένα (1) έτος ακόμη». 




94 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΊ 0/01.02.2017 


δ. Στην παράγραφο 5 η λέξη «Νομάρχης» αντικαθίσταται 
με τη φράση «Ο Συντονιστής της Αποκεντρωμένης Διοί¬ 
κησης». 

12. Οι διατάξεις του Άρθρου 14 «Οικονομική Διοίκηση» 
τροποποιούνται ως εξής: 

α. Στην παράγραφο 1 η λέξη «κοινότητες» αντικαθίστα¬ 
νται με τη λέξη «δήμους» και μετά τη λέξη «εφαρμόζονται» 
προστίθεται η λέξη «αναλόγως»: 

β. Στην παράγραφο 4 η λέξη «νομάρχη» αντικαθίσταται 
με τη φράση «Συντονιστή της Αποκεντρωμένης Διοίκησης». 

13. Οι διατάξεις του Άρθρου 15 «Λογοδοσία της Επιτρο¬ 
πής» τροποποιούνται ως εξής: 

α) Το πρώτο και το δεύτερο εδάφιο της παραγράφου 1 
αντικαθίστανται ως εξής: «Η Επιτροπή λογοδοτεί στο Δήμο 
Κυθήρων για το έργο της μία φορά το χρόνο. Για το σκοπό 
αυτό ο Δήμαρχος Κυθήρων συγκαλεί σε συνέλευση στην 
έδρα του Δήμου την πρώτη Κυριακή κάθε Αυγούστου τον 
Πρόεδρο και τα Μέλη του Δημοτικού Συμβουλίου Κυθή¬ 
ρων, τον Πρόεδρο και τα Μέλη του συμβουλίου της Δημο¬ 
τικής Κοινότητας Αντικυθήρων, τους Προέδρους, τα Μέλη 
καιτουςΤοπικούςΕκπροσώπουςτωνΤοπικών Κοινοτήτων 
της Δημοτικής Ενότητας Κυθήρων, με μοναδικό θέμα τη 
λογοδοσία της Επιτροπής. 

β) Στο τρίτο εδάφιο της παραγράφου 2, όπως και στην 
παράγραφο 4, η λέξη: 

«Νομάρχη» αντικαθίσταται από τις λέξεις «Ελεγκτή Νο¬ 
μιμότητας». 

14. Οι διατάξεις του Άρθρου 16 «Διαχείριση και ευθύνη 
της "Επιτροπής Εγχώριας Περιουσίας Κυθήρων και Αντικυ¬ 
θήρων"» τροποποιούνται ως εξής: 

α) Στο δεύτερο εδάφιο της παραγράφου 1 η φράση «και 
Κοινοτήτων» απαλείφεται. 

β) Η παράγραφος 2 αντικαθίσταται ως εξής: «Το νομικό 
πρόσωπο "Επιτροπή Εγχώριας Περιουσίας Κυθήρων και 
Αντικυθήρων"λογίζεται ότι ενεργεί για δικό του λογαρια¬ 
σμό και όχι ως αντιπρόσωπος και για λογαριασμό του Δή¬ 
μου Κυθήρων, που δεν έχει καμιά ευθύνη απέναντι τρίτων 
για τις πράξεις των οργάνων του». 

15. Το Άρθρο 17 αντικαθίσταται ως εξής: 

«Άρθρο 17 

Μεταβίβαση της εγχώριας περιουσίας 

1. Η μεταβίβαση του συνόλου της εγχώριας περιουσίας 
στο Δήμο Κυθήρων επιτρέπεται μετά από απόφαση της 
Επιτροπής, η οποία εγκρίνεται από το Δήμο Κυθήρων και 
από το Συντονιστή της Αποκεντρωμένης Διοίκησης και 
δημοσιεύεται στην Εφημερίδα της Κυβερνήσεως. Στην 
απόφαση ορίζεται ότι ο Δήμος Κυθήρων αναλαμβάνει 
τη διοίκηση και διαχείριση και της περιουσίας των Ιερών 
Προσκυνημάτων του άρθρου 84παρ. 1 βτου ν. 1416/1984. 

2. Από τη δημοσίευση στην Εφημερίδα της Κυβερνήσε¬ 
ως της απόφασης μεταβίβασης της προηγούμενης παρα¬ 
γράφου η «Επιτροπή Εγχώριας Περιουσίας» των νήσων 
Κυθήρων και Αντικυθήρων τελεί υπό εκκαθάριση. Ό,τι 
αφορά στη διαδικασία εκκαθάρισης, στη μεταβίβαση του 
ενεργητικού στο Δήμο Κυθήρων και στην κάλυψη του 
τυχόν παθητικού από αυτόν ρυθμίζεται με απόφαση του 
Συντονιστή της Αποκεντρωμένης Διοίκησης. 


3. Η Επιτροπή, με απόφασή της, που εγκρίνεται τουλά¬ 
χιστον από τα 2/3 του συνόλου των μελών του δημοτικού 
συμβουλίου Κυθήρων και από το Συντονιστή της Αποκε¬ 
ντρωμένης Διοίκησης, μπορεί χωρίς αντάλλαγμα, να μετα¬ 
βιβάσει κατά κυριότητα ακίνητο της εγχώριας περιουσίας 
είτε να παραχωρήσει τη χρήση του στο Δήμο Κυθήρων 
για την κάλυψη συγκεκριμένης ανάγκης του. Κάθε άλλη 
εμπράγματη ή ενοχική δικαιοπραξίατης Επιτροπής με το 
Δήμο Κυθήρων αποτελεί πράξη διαχείρισης, για την οποία 
ισχύουν τα άρθρα 3 παρ. 2 και 16 του διατάγματος αυτού». 

16. Οι διατάξεις του Άρθρου 18 «Ιερά Προσκυνήματα» 
τροποποιούνται ως εξής: 

α) Στο πρώτο εδάφιο της παραγράφου 2 η φράση «με¬ 
ταξύ των δημοτών των Κυθήρων και των Αντικυθήρων» 
αντικαθίσταται με τη φράση «μεταξύ των δημοτών του 
Δήμου Κυθήρων». 

β) Το τρίτο εδάφιο της παραγράφου 2 αντικαθίσταται 
ως εξής: «Μέχρι την ανάληψη των καθηκόντων των νέων 
εκκλησιαστικών συμβουλίων, τα παλαιά εξακολουθούν να 
ασκούν τα καθήκοντά τους». 

γ) Στο πρώτο εδάφιο της παραγράφου 5 η λέξη «κοινής» 
αντικαθίσταται με τη λέξη: «δημοτικής». 

δ) Το πρώτο εδάφιο της παραγράφου 7 αντικαθίσταται 
ως εξής: 

«Τα εκκλησιαστικά συμβούλια λογοδοτούν στην Επιτρο¬ 
πή υποχρεωτικά μια φορά το χρόνο, τουλάχιστον δεκα¬ 
πέντε ημέρες πριν από τη λογοδοσία της Επιτροπής στη 
συνέλευση του Δήμου Κυθήρων, κατά το άρθρο 15 του 
διατάγματος αυτού.» 

17. Οι διατάξεις του άρθρου 19 αντικαθίστανται ως εξής: 

Άρθρο 19 

«Η στελέχωση, οργάνωση, καθώς και πάσης φύσεως θέ¬ 
ματα προσωπικού της "Επιτροπής Εγχώριας Περιουσίας" 
ρυθμίζονται με τις διατάξεις που ισχύουν κάθε φορά για 
το προσωπικό των νομικών προσώπων δημοσίου δικαίου 
των Δήμων». 

18. Οι διατάξεις του Άρθρου 20 «Γενικές μεταβατικές 
διατάξεις» τροποποιούνται ως εξής: 

α) Στο πρώτο εδάφιο της παραγράφου 1 η φράση «και 
κοινοτήτων» απαλείφεται. 

β) Η παράγραφος 2 διαγράφεται. 

γ) Στο τρίτο εδάφιο της παραγράφου 4 η φράση «και 
κοινοτικών» απαλείφεται. 

δ) Προστίθεται τελευταίο εδάφιο: Μέχρι τη σύσταση της 
Αυτοτελούς Υπηρεσίας Εποπτείας ΟΤΑ, τις αρμοδιότητες 
του Ελεγκτή Νομιμότητας στο παρόν προεδρικό διάταγμα 
ασκεί ο Συντονιστής της Αποκεντρωμένης Διοίκησης. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Εσωτερικών αναθέτουμε τη δημοσίευση 
και την εκτέλεση του παρόντος διατάγματος. 

Αθήνα, 29 Δεκεμβρίου 2016 

